ไฟแนนเชียลไดเจสต์
ZMICOCNS เพิ่มทุน
13 พ.ค. 2556

ZMICOCNS เพิ่มทุน 
บริษัทหลักทรัพย์ (บล.) แห่เพิ่มทุนจดทะเบียนรองรับธุรกิจขยายตัวอย่างรวดเร็ว โดยคณะกรรมการ บล.ซีมิโก้ (ZMICO) เพิ่งมีมติให้เพิ่มทุนจาก 511,309,724 บาท เป็น 766,964,586 บาท โดยออกหุ้นใหม่จำนวน 511,309,724 หุ้น เสนอขายผู้ถือหุ้นเดิมที่มีชื่อในทะเบียนวันที่ 28 พ.ค.นี้ สูตร 2 ต่อ 1 ในราคาหุ้นละ 1.90 บาท ใกล้เคียงกับราคาปิดที่ 2.06 บาท 
ทางด้าน บล.โนมูระ พัฒนสิน (CNS) ซึ่งที่ประชุมผู้ถือหุ้นอนุมัติให้จัดสรรหุ้นเพิ่มทุนจำนวน 1,433,646,000 หุ้น เสนอขายผู้ถือหุ้นเดิมสัดส่วน 1 ต่อ 2 ในราคาหุ้นละ 1 บาทนั้น คณะกรรมการมีมติให้สิทธิจองซื้อหุ้นเพิ่มทุนให้กับผู้ถือหุ้นที่มีชื่อในทะเบียนวันที่ 30 พ.ค. กำหนดวันจองซื้อและชำระเงินวันที่ 1721 มิ.ย.นี้ ด้านราคาหุ้นล่าสุดปิดที่ 4.74 บาท 
QH พุ่งเท่าตัวฟาดกำไร 590 ล้านบาท 
บริษัท ควอลิตี้เฮ้าส์ (QH) เปิดเผยผลประกอบการงวดไตรมาสแรกปี 2556 กำไรสุทธิถึง 590.27 ล้านบาท คิดเป็นกำไรหุ้นละ 0.06 บาท เพิ่มขึ้น 100% เทียบกับกำไรสุทธิ 295.99 ล้านบาท หรือ 0.03 บาทต่อหุ้น ในช่วงเดียวกันปีก่อน เกิดจากรายได้รวมจำนวน 3,531 ล้านบาท เพิ่มขึ้น 1,095 ล้านบาท คิดเป็น 45% ส่วนใหญ่มาจากการขายอสังหาริมทรัพย์จำนวน 3,035 ล้านบาท เพิ่มขึ้น 912 ล้านบาท หรือ 43% และมีกำไรจากการขายอาคาร 140 ล้านบาท ขณะที่ไตรมาสเดียวกันปีก่อนไม่มีรายการนี้ 
TMT สวยอย่างคาด
บริษัท ค้าเหล็กไทย (TMT) แจ้งว่า ไตรมาสแรกปีนี้กำไรสุทธิ 221 ล้านบาท เพิ่มขึ้น 177% จากกำไรสุทธิ 79 ล้านบาท ในช่วงเดียวกันปีก่อน ซึ่งกำไรออกมาดีอย่างที่นักวิเคราะห์คาดการณ์ และราคาวิ่งมาล่วงหน้าแล้วจากที่เคยซื้อขายแถว 10 บาท มาปิดที่ระดับ 15 บาท
SINGER ได้หนี้คืน 
บริษัท ซิงเกอร์ประเทศไทย หรือ SINGER กำไรสุทธิ 89 ล้านบาท เพิ่มขึ้น 61% จากที่มีกำไรสุทธิ 55 ล้านบาท ในไตรมาสแรกปี 2555 เกิดจากยอดขายเพิ่มขึ้น 26.7% เป็น 157 ล้านบาท ด้านบริษัทย่อย คือ ซิงเกอร์ ลีสซิ่ง ออกหุ้นกู้มูลค่า 320 ล้านบาท อายุ 3 ปี อัตราดอกเบี้ย 5.2% ต่อปี เพื่อนำเงินมาชำระหนี้บริษัทแม่